Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1295

6. Az ismeretek ellenõrzési rendszere Az ellenõrzési rendszer a tantervben elõírt, kritériumjellegû követelményként szereplõ aláírások megszerzésétõl, beszámolók, vizsgák letételébõl, a szakdolgozat elkészítésébõl és a záróvizsgán való megvédésbõl tevõdik össze. 6.1. A kötelezõ vizsgák száma legalább 4. 6.2. A szakdolgozat A szakdolgozat a szakirányú képzésnek megfelelõ, eredményében írásban megjelenõ, alkotó jellegû szakmai feladat, amely a hallgató tanulmányaira, empirikus kutatásra és/vagy a szakirodalomra támaszkodva készíthetõ el, és igazolja azt, hogy a hallgató képes az elsajátított ismeretanyag gyakorlati alkalmazására, az elvégzett munka és az eredmények szakszerû összefoglalására, a témakörbe tartozó feladatok megoldására, önálló szakmai munka végzésére. A szakdolgozat kreditértéke: 10 kreditpont. 6.3. A záróvizsga 6.3.1. A záróvizsgára bocsátás feltételei a tantervben elõírt követelmények teljesítése, nevezetesen: — a szakdolgozat elkészítése és benyújtása, — a tantervben elõírt követelmények teljesítése. 6.3.2. A záróvizsga részei: — a szakdolgozat megvédése a záróvizsga keretében, — komplex szóbeli vizsga a szakdolgozat témájához kapcsolódó tantárgyak elemeibõl. 2003/147. szám 6.3.3. A záróvizsga eredménye A szóbeli vizsgára adott érdemjegy, valamint a szakdolgozat elkészítésére és védésére adott egy érdemjegy egyszerû, egész számra kerekített átlaga. XX. A KÖLTSÉGVETÉSI ELLENÕRZÉS SZAKIRÁNYÚ TOVÁBBKÉPZÉSI SZAK KÉPESÍTÉSI KÖVETELMÉNYEI

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes